У Вікіпедыі ёсць артыкулы пра іншых асоб з прозвішчам Будзько.

**Кася Віталеўна Будзько** (нар. 25 мая 2001) — беларуская мастачка і актывістка, прыхільніца «Задзіночання беларускіх студэнтаў», студэнтка Беларускага дзяржаўнага педагагічнага ўніверсітэту. Палітычная зняволеная, абвінавачаная падчас пратэстаў у Беларусі ў 2020 годзе.

Біяграфія
---------

Кася Будзько нарадзілася ў Гродне. Бацька Касі, Віталь Будзько, вядомы футбольны заўзятар.

Як мастачка ўдзельнічала ў выстаўках і моладзевых творчых праектах у Гродне: «Выстава ў падваротні», калі ўдзельнікі павесілі свае працы ў арцы на Савецкай вуліцы; «Галерэя аднаго дня» (удзельнікі зладзілі кароткатэрміновую выстаўку ў пустой кватэры ў цэнтры Гродна) і іншых. Пасля школы спачатку вучылася на факультэце дызайна ў Гродзенскім дзяржаўным універсітэце імя Я.Купалы, але ўжо пасля першага курсу перавялася на факультэт эстэтычнай адукацыі Беларускага дзяржаўнага педагагічнага ўніверсітэта ў Мінску, на момант затрымання была студэнткай 3-га курсу (таксама на гэтым факультэце навучалася сяброўка Касі, Яна Арабейка, іншая асуджаная па справе студэнтаў). Падчас навучання стварала макеты для паштовак ў межах «Майстэрні паштовак Салідарнасці».

Вегетарыянка, феміністка, ва ўніверсітэце стварыла тэлеграм-канал «Клуб Феминизма БГПУ».

Кася Будзько была арыштавана 12 лістапада 2020 у кватэры бабулі і дзядулі, дзе яна жыла ў Мінску. Супрацоўнікі выламалі дзверы, правялі ператрус у кватэры, забралі кампутар. Касю затрымалі года ў межах справы студэнтаў і выкладчыкаў ВНУ паводле ч. 1 арт. 342 КК (Арганізацыя альбо ўдзел у групавых дзеяннях, якія груба парушаюць грамадскі парадак), пасля чаго была змяшчана пад варту ў СІЗА КДБ, затым 23 лістапада была пераведзена ў СІЗА на Валадарскага.

18 лістапада 2020 года сумеснай заявай пятнаццаці арганізацый, сярод якіх Праваабарончы цэнтр «Вясна», Беларуская асацыяцыя журналістаў, Беларускі Хельсінскі камітэт, Беларускі ПЭН-цэнтр, была прызнана палітычнай зняволенай. 14 снежня 2020 года шэфства (сімвалічнае хроснае бацькоўства) над палітвязнем узяла Маркета Грэгорова, дэпутатка Еўрапарламента. 20 студзеня 2021 года сумеснай заявай чатырнаццаці ўкраінскіх праваабарончых арганізацый, сярод якіх Асацыяцыя ўкраінскіх манітораў захавання правоў чалавека ў дзейнасці праваахоўных органаў  (укр.) (бел. Украінскі Хельсінскі саюз па правах чалавека  (укр.) (бел. Харкаўская праваабарончая група  (укр.) (бел. Восток-SOS  (укр.) (бел. арышт Касі Будзько быў прызнаны незаконным і кваліфікаваны як гвалтоўнае знікненне  (польск.) (бел..

З лістоў палітзняволенай Вольгі Залатар вядома, што некаторы час яна знаходзілася ў адной камеры СІЗА разам з Касяй Будзько, іх камера перахварэла на каранавірус амаль у поўным складзе. Вольга таксама даслала свой партрэт, які намалявала Кася.. Іншыя партрэты і малюнкі Касі з СІЗА сябры збіралі ў створаным для гэтых мэтаў акаунце ў Instagram.

16 ліпеня 2021 года суд Савецкага раёна Мінска прысудзіў Касі Будзько, якая заявіла, што не разумее сутнасці абвінавачвання, два з паловай гады пазбаўлення волі.

Разам з іншымі асуджанымі па гэтай справе дзяўчынамі была этапавана ў жаночую калонію ў Гомелі, дзе адбывае прызначаны ёй тэрмін.

Зноскі
------

1. ↑  Бацька палітзняволенай гарадзенкі: Магчыма, мая дачка трапіла ў закладнікі  (бел.)
2. ↑
3. ↑  *Белорусский хельсинский комитет*. Заявление протеста против наступления на ЗБС (руск.).  Беларускі Хельсінкскі камітэт (18 лістапада 2020). Архівавана з першакрыніцы 19 студзеня 2021.
4. ↑  *Праваабарончы цэнтр «Вясна»*. Заява пратэсту супраць наступу на Задзіночанне Беларускіх Студэнтаў  (бел.).  Праваабарончы цэнтр «Вясна» (18 лістапада 2020). Архівавана з першакрыніцы 23 студзеня 2022.
5. ↑
6. ↑  Заява правозахисних організацій щодо незаконно утримуваних білоруських студентів (укр.).  Асацыяцыя ўкраінскіх манітораў захавання правоў чалавека ў дзейнасці праваахоўных органаў  (укр.) (бел. (20 студзеня 2021). Архівавана з першакрыніцы 30 кастрычніка 2021. Праверана 30 кастрычніка 2021.
7. ↑  Правозахисники України закликають міжнародну спільноту захистити незаконно утримуване в Білорусі студентство (укр.).  Новинарня  (укр.) (бел. (20 студзеня 2021). Архівавана з першакрыніцы 7 сакавіка 2021. Праверана 30 кастрычніка 2021.
8. ↑
9. ↑
10. ↑
11. ↑
12. ↑
13. ↑  *Неведомская, Татьяна*. Родные обвиняемых по "делу студентов": Приговор не удивляет (руск.).  Deutsche Welle (16 ліпеня 2021). Архівавана з першакрыніцы 21 кастрычніка 2021. Праверана 30 кастрычніка 2021.
14. ↑

Спасылкі
--------

* Старонка Касі Будзько на сайце Праваабарончага цэнтра «Вясна»
* Старонка Касі Будзько на сайце Задзіночання беларускіх студэнтаў

|  |  |
| --- | --- |
| ⚙️   Фота, відэа і аўдыё | Instagram · Instagram |